Indtag rummene - Gør rummene til jeres egne når den nye skole står\nNye lokaler gør ikke arbejdet alene. Når håndværkerne forlader skolen, begynder en helt ny opgave. Skolens ansatte og elever skal ’indtage rummene’ og overføre de pædagogiske visioner til daglig praksis.\nDet er en proces, der kan tage tid – og den sker ikke altid af sig selv. I kan hjælpe processen på vej ved sammen at genopfriske, hvad I egentlig ville med skolen.\nEn brugsvejledning til bygningen\nOrdrup Skole har skrevet et testamente, en slags brugsvejledning, til kommende brugere: Hvad var det, vi ville med skolen? Hvad var hensigten med at vælge netop de løsninger, vi valgte? Hvad var vores tanker om pædagogik, adfærd, samarbejde og metoder?\nTestamentet kan bruges til at fastholde de tanker og beslutninger, som blev taget undervejs i den omfattende ombygning af skolen. Den kan også bruges som introduktion og ’manifest’ til de nye medarbejde, som vil komme til skolen fremover.\nHvad er den grundlæggende tanke?\nDen nye skolebygning vil ofte afspejle en pædagogisk idé eller hensigt. Det kan fx være pædagogikken om de ’mange intelligenser’ og ’læringsstile’, eller det kan være ønsket om teamorganisering og tværfaglighed.\nDet fungerer naturligvis kun, hvis lærere, elever og servicepersonale kender og accepterer disse grundlæggende antagelser om rummenes brug. Ellers bliver de ikke integreret i den daglige praksis. Løbende dialog under hele byggeprocessen, gå-hjem-møder, efteruddannelse og temadage er med til at forankre de nye tanker og forberede alle på at realisere dem.\nHvordan gør I de nye lokaler til jeres egne?\nNår håndværkerne rykker ud, og I selv rykker ind i de nye lokaler, kan de oprindelige tanker om, hvordan rummene skulle bruges, let drukne i praktiske opgaver og travlhed. Forventninger, rammer og muligheder kan være uklare - alle skal føle sig frem i en periode inden rummene bliver ’vores egne’.\nDet er en fordel, hvis I på forhånd har skabt en fælles forståelse af, hvordan de nye rum skal bruges, hvordan I vil ’indtage’ dem, og hvordan I vil afgøre de ting, I kommer i tvivl om undervejs.


Risiko for smattet Roskilde Festival: Her skal du ikke slå teltet op - politiken.dk\nMUDDERPØL. Roskilde Festival blev i 2007 forvandlet til et mudderhelvede efter massive mængder regn. Ifølge DMI's prognoser åbner festivalen i år til en våd weekend.\nMUDDERPØL. Roskilde Festival blev i 2007 forvandlet til et mudderhelvede efter massive mængder regn. Ifølge DMI's prognoser åbner festivalen i år til en våd weekend. Foto: MARTIN LEHMANN (arkiv)\nRoskilde Festival 27. jun. 2014 kl. 11.01\nRisiko for smattet Roskilde Festival: Her skal du ikke slå teltet op\nIngeniørvirksomheden Niras har lavet kort over de vådeste steder på campingpladsen.\nGæster til dette års Roskilde Festival bliver efter alt at dømme mødt af en omgang smat, når hegnet til campingpladsen væltes søndag aften.\nIfølge DMI's prognoser falder der regn over Dyrskuepladsen allerede i morgen formiddag, og nedbøren fortsætter i nogle timer først på dagen søndag.\nTirsdag aften kommer næste regnskyl og som prognoserne ser ud nu, bliver lørdag 5. juli, når musikken er i gang, også en våd omgang.\nLæs også: Roskilde Festival åbner til en våd weekend\nMen heldigvis er gode råd ikke altid dyre.\nIngeniørvirksomheden Niras har - under ledelse af konsulent Teresa Albeck Japsen, som selv er trofast Roskilde-gænger - beregnet, hvor vandet løber hen i tilfælde af skybrud over Roskilde Festival.\n»Jeg har lavet kortet hvert år siden 2009 for at finde den optimale placering til vores lejr. Festivallen ændrer den præcise placering af campingområderne fra år til år, så det er efterhånden en tradition lige at tjekke, om man risikerer at slå lejr i et vådområde«, siger Teresa Albeck Japsen i en pressemeddelelse.\nBlå plamager afslører smatten\nHvis der skulle komme skybrud over Roskilde Festival, viser de mørkeblå zoner på kortet oven for, hvor regnvandet samler sig. (se kortet hos Niras)\nBeregningerne er lavet ved, at Teresa Albeck Japsen har lagt såkaldte højdekurver fra den offentlige højdemodel ind, så det tydeligt fremgår, om man slår lejr højere eller lavere end omgivelserne.\nDe senest tilgængelige højdedata stammer fra 2005-2007, og området omkring grusgraven har ændret sig væsentligt siden da.\nLæs også: Stort dansenavn aflyser koncert på Roskilde\nDerfor forklarer Teresa Albeck Japsen, at man ikke nødvendigvis skal lægge sig i den store plamage ved campingområde H.\nDerudover påpeger Teresa Albeck Japsen, at beregningerne muligvis ikke er opdateret med information om de drænrør, Roskilde Festival de senere år har lagt ned for at komme smatten til livs.\nMen hvis man som festivalgænger vil gardere sig bedst muligt mod mudderbad, kan det være en god idé at styre udenom de blå plamager.\nRoskilde Festival skaber kunstzone med labyrint og måltidsmøbel\nRoskilde Festival åbner til en våd weekend\nFrontfigurer i Pussy Riot kommer til Roskilde Festival\nHjemmeside sælger Roskilde-billetter for 8.948 kroner\nPolitiet: Ulovligt at sælge Roskilde-billet og øl til overpris\nRoskilde-billet (og en dåseøl) sælges til 4.000 kroner


Nyheder - Dansk Live - page 2\tNyheder\n/Nyheder\tDansk Live på SPOT\t9Mar Dansk Live Uncategorized No comments\nDansk Live er igen i år på SPOT festival, hvor vi udover at høre en masse god, ny musik, vil stå for to arrangementer under SPOT + konferencen. Fredag morgen, afholder vi i rækken af morgenmøder, et særligt SPOT MORGENMØDE. De fem organisationer, som i omkring et år, har arbejdet med at sætte fokus på […]\nÅrsmøde og generalforsamling 2017\t21Feb Dansk Live Uncategorized No comments\nOmkring 150 repræsentanter fra spillesteder og festivaler i hele Danmark, mødes i Randers, når Dansk Live afholder Årsmøde 2017, den 16. og 17. marts, i Turbinen og Værket. Generalforsamling, spændende indhold og debat med kant Torsdag den 16. marts har Dansk Live sin årlige generalforsamling. Her er det muligt for medlemmer af organisationen, at stille […]\nFire ønsker for frivilligheden i dansk livemusik\t13Feb Dansk Live Uncategorized Comments disabled\naf Lyra Lauge, projektleder for frivillighedsindsatsen Frivillighed er marven i dansk livemusiks rygrad. De frivillige ildsjæle optræder som al slags arbejdskraft, herunder mellemledere, bookere, regnskabsansvarlige, og strategiudviklere, og spiller dermed en stor rolle i livemusikken. De frivilliges faglighed gøres unik af den motivations-baserede drivkraft bag virket, og sætter et originalt præg på alle facetter af […]\nNyt bureau til Music Against Drugs-kampagnen\t7Feb Dansk Live Uncategorized No comments\nDen legendariske kampagne, Music Against Drugs, som bidrager til at forebygge misbrug af rusmidler blandt unge, har i år fået nyt bureau og en ny kampagne. Det er Sundhedsstyrelsen sammen med Dansk Live og Roskilde, som står bag kampagnen, som i år får et helt nyt koncept og udtryk. Konstellationen Zupa/Volume vandt udbuddet, med deres […]\nTuborgfondet lancerer ny pulje til den gode lyd\t6Feb Dansk Live Uncategorized No comments\nTuborgfondet lancerer i dag en ny spændende satsning, som skal forbedre lyden på de danske spillesteder. Ansøgningsrunden er åben fra den 6. februar – 31. marts 2017. Gennem årene har vi hjulpet en række foreninger og spillesteder med at forbedre lyden til glæde for både kunstnere og publikum. I 2017 har Turborgfondet afsat 2,5 mio. […]


Borgere mangler girokort til ejendomsskat - Hvidovre Kommune\nI forbindelse med udskrivning af girokort til betaling af ejendomsskat, 2. rate, er der sket en fejl.\nFejlen betyder, at et antal borgere ikke har modtaget noget girokort. Andre kan have modtaget mere end ét girokort.\nHvidovre Kommunes Borgerservice beklager fejlen og opfordrer de borgere, der ikke har modtaget et girokort til at henvende sig til Borgerservice på tlf. 36 39 33 06 eller ejendom@hvidovre.dk.\nHar du modtaget mere end ét girokort, så opfordrer Borgerservice dig til selv at tjekke den seneste oversigt over kommunal ejendomsskat mm. af fast ejendom 2016. Nederst er oplyst det fulde beløb til opkrævning med 2. rate 2016. Det er dette beløb, du skal indbetale. Hvis du er i tvivl om beløbet, kan du henvende dig til Borgerservice.\nFejlen ved udskrivning af girokort har ikke betydning for borgere, hvis ejendomme er tilmeldt Betalingsservice.


Olie-fri Øjenmakeup fjerner - Dermal Care\nOlie-fri Øjenmakeup fjerner antal\nOlie-fri øjenmakeup fjerner er en skånsom og effektiv makeupfjerner, der er helt fri for olie.\nDenne makeup fjerner fungerer derfor super godt med Sanzis vippe- og bryn produkter.\nRig på antioxidanter og vitaminer, som beskytter og beriger din hud. Indeholder også panthenol, der har en beroligende effekt.\nAnvendes på en fugtig vatrondel og fjerner makeup nemt og hurtigt.\nVær den første til at anmelde “Olie-fri Øjenmakeup fjerner” Annuller svar


Robbie Williams jagter en barnepige - Avisen.dk\nRobbie Williams jagter en barnepige\nTheodora er Robbie Williams' første barn, og hun kom til verden for få uger siden. (Foto: Foto: Scanpix, Reuters, Tomas Bravo)\nFrygten for søvnløse nætter har fået Robbie Williams til at lede efter en barnepige til sin nyfødte datter.\n1. oktober 2012 09:08\nDe fleste nybagte forældre ved, at det første stykke tid med babyen ikke er der, man får sovet mest.\nAt det kan gå ud over både forholdet og humøret er kommet sangeren Robbie Williams for øre, og derfor har han besluttet sig for at hyre en barnepige, der kan hjælpe ham og konen Ayda Field med at tage sig af datteren, Theodora.\nTheodora er parrets første barn, og hun kom til verden for få uger siden.\n- Om vi skal have en barnepige? Det kan jeg love dig for, vi skal. Der er så mange par, der får et barn og så skændes uafbrudt, fordi de ikke får noget søvn. Jeg vil have, at det her er at lykkeligt hjem, siger Take That-stjernen til Style Magazine.\n- Hvis vi er glade, så er babyen glad, og så kan det her med at få et barn blive en god oplevelse, og vi kan gøre det igen, siger Robbie Williams, der før har udtrykt bekymring over rollen som far.\n- At være far vil lære mig noget om ikke at være så selvcentreret. Det kan godt gøre mig lidt nervøs. Jeg har været popstjerne siden jeg var 16 år gammel, og siden da har jeg ikke skulle tørre min egen røv. Nu skal jeg til at tørre en andens, siger han


Pædagog til Kompetencecenter - Gentofte Kommune\nPædagog til Kompetencecenter\nHej kompetence-pædagog - Er du også vild med et pædagogisk arbejdsmiljø, hvor fællesskab og trivsel er i fokus for alle børn og voksne?\nVi søger på grund af merindskrivning endnu en pædagog i en tidsbegrænset stilling til vores kompetencecenter. Hvis du kan starte snarest muligt på 37 timer pr. uge, frem til august 2020, så læs videre.\nBanker dit pædagoghjerte også for social inklusion? Vil du være en del af en reflekterende og fagligt stærk personalegruppe? -Så hører du til hos os i Kløvedalen.\nVi er både et alment dagtilbud og et kompetencecenter. Som en del af vores kompetenceteam vil du skulle arbejde med de børn, vi har indskrevet, som har særlige behov og udfordringer. Din opgave er at være bindeled og sikre at disse børn inkluderes og har deltagelsesmuligheder i hverdagens aktiviteter og fællesskaber.\nOm jobbet som kompetencepædagog fortæller Julie:\n“Som kompetencepædagog i Kløvedalen, har jeg en varieret og alsidig hverdag, med et stabilt grundlag i børns udvikling, kombineret med en specialiseret pædagogfaglig vinkel. Et refleksivt job, med mulighed for nytænkning og indflydelse på den pædagogiske praksis.\nMit job veksler mellem et solidt pædagogisk holdepunkt, med fællesskabet i centrum samt specialisering, inden for det enkelte barns nærmeste udvikling, og dermed er jeg med til at løfte en stor pædagogisk opgave, i forhold til børns trivsel og læring, sammen med et stærkt team af kollegaer, som gør hverdagen til et konstant læringsrum, for både børn og voksne” (Julie, afdelingsleder for kompetencecenteret).\nFor os i Kløvedalen er det vigtigt, at alle børn altid har deltagelsesmuligheder, og at du kontinuerligt med ydmyghed, observation og refleksion søger efter barnets perspektiv og oplevelse af verden.\nSom pædagog i kompetenceteamet vil du have et nært samarbejde med husets øvrige ansatte, ligesom der vil være tværfagligt samarbejde med fysio- og ergoterapeuter, tale/hørekonsulenter og psykologer for at bedst muligt at kunne tilpasse tilbuddet til det enkelte barn. Og sidst, men ikke mindst har du naturligvis det vigtige samarbejde med forældrene.\nSom pædagog hos os er der altid mulighed for faglig sparring i en hverdag, der er præget af arbejdsglæde og pædagogisk højkvalitet.\nHvis du har spørgsmål, er du velkommen til at ringe til os på telefon 39 97 39 90.


» Bedste Dækken til Hunde online [Se bedste tilbud] - Click Salg\nHjem» Bedste Dækken til Hunde online [Se bedste tilbud]\n» Bedste Dækken til Hunde online [Se bedste tilbud]\nGilpa.dk er nu iblandt de bedste internet shops i Danmark inden for udstyr til hunde og katte. Butikkens sortiment favner over 150 varer fra en række brands. Forretningens Trustpilot-rating på 9,7 ud af 10 giver indtryk af utrolig kundeloyalitet. Tallet er baseret på 705 bedømmelser, hvoraf 641 af dem giver topkarakter. På Facebook er 3483 mennesker tilhængere af Gilpa.dk, og herpå har forhandleren modtaget 114 vurderinger med en gennemsnitlig bedømmelse på 4,6 ud af 5, som lige så vel er yderst overlegent.\nDogshop.dk er pt. en af de førende online forhandlere der sælger udstyr til hunde og katte. Webbutikkens sortiment indbefatter mere end 1500 varer fra diverse brands. Forhandlerens Trustpilot-vurdering på 9,9 ud af 10 vidner om stærk tilfredshed hos kunderne. Scoren er baseret på 1537 evalueringer, hvoraf 1304 af dem giver topkarakter. På Facebook er 752 personer tilhængere af Dogshop.dk, og her har webbutikken modtaget 27 ratings med en middel score på 5 af 5, hvilket også er meget godt.\nMyPets.dk er nu iblandt de mest populære online selskaber med udstyr til hunde og katte. Firmaets udvalg udgøres af på den anden side af 4500 varer fra flere producenter. Virksomhedens Trustpilot-bedømmelse på 9,1 af 10 tilkendegiver en høj grad af tilfredshed hos kunderne. Tallet er baseret på 275 anmeldelser, hvoraf 240 af disse giver topkarakter. På Facebook er 5205 personer tilhængere af MyPets.dk, og her har forretningen modtaget 55 evalueringer med en gennemsnitlig rating på 4,55 af 5, som ligeså er vældig godt.\nPetworld.dk er pt. en af de største e-forretninger med udstyr til hunde og katte. Virksomhedens sortiment favner over 10000 varer fra en række mærker. Webbutikkens Trustpilot-vurdering på 9,2 af 10 røber god kundetilfredshed. Scoren er baseret på 10943 vurderinger, hvoraf 8796 af disse er 5-stjernede. På Facebook er 76418 brugere tilhængere af Petworld.dk, og herpå har virksomheden modtaget 2188 ratings med en middel bedømmelse på 4,6 af 5, som ligeledes er utrolig overlegent.\nZooplus.dk er i dag imellem de største internet butikker der sælger udstyr til hunde og katte. Webbutikkens udvalg favner omtrent 10000 varer fra flere mærker. Webbutikkens Trustpilot-score på 8,4 af 10 demonstrerer en høj grad af tilfredshed hos kunderne. Scoren er baseret på 3676 ratings, hvoraf 2833 af disse er 5-stjernede. På Facebook er 597985 mennesker tilhængere af Zooplus.dk, og herpå har forretningen modtaget 735 anmeldelser med en gennemsnitlig vurdering på 4,2 af 5, som lige så vel er aldeles flot.\nDækken til Hunde shoppes på internettet\nDe fleste internet varehuse tilbyder i øjeblikket diverse former for levering. En af dem der er mest populær er nu om stunder at få sendt til en pakkeshop, som giver dig fleksibiliteten til at hente din ordre når du har lyst. Fragtmetoden er altså usædvanlig let gængelig, samt oftest ydermere den billigste fragtmetode.\nDu kunne på samme måde påtænke at vælge udbringning til din adresse eller ud til dit arbejde. Leveringsmetoden er en gang i mellem et hak mere bekostelig, men samtidig ret let. Den mest letkøbte leveringsmetode af dækken til hunde vil dog altid vise sig at være at hente ordren selv, men den løsning forudsætter at du opholder dig nærved dækken til hunde netbutikkens lager.\nLeveringstidspunktet kan vise sig at være super væsentlig hvis vi skal bruge dine nye varer inden for få dage, så herved er det fuldt ud centralt at vi kigger nærmere på leveringstidspunktet for den pågældende vare.\nStørstedelen af dækken til hunde online selskaber tilbyder 1 hverdags levering på deres primære produkter, men vær vagtsom da det nødvendiggør at ordren køres igennem forud for et fastsat klokkeslæt, med hensynstagen til at de har en chance for at nå at få dækken til hunde på posthuset forinden de logistikansatte har fyraften.\nNogle online butikker frembyder fri fragt, men typisk er det forbeholdt når der aftages for en fastsat pris. Alternativt burde man beslutte sig for den billigste mulighed for fragt, hvilket ofte – hvad end man befinder sig tæt på Fredericia, Skanderborg eller Hammel – vil blive at få leveret din ordre til en pakkeshop.\nDet er virkelig let for almindelige mennesker at sammenligne priser (via fx PriceRunner) på dækken til hunde hos flere online virksomheder, og altså har en lang række internet webshops fundet det uundgåeligt at trykke prisniveauet på produkterne – til piger og drenge, lige så vel som til damer og herrer – voldsomt, og endda nogle gange garantere fri fragt.\nTrods dette kan det stadigvæk være fordelagtigt at studere enkelte internet varehuse i Danmark efter dækken til hunde udsalg før du gennemfører din handel, således at du er sikret at få den laveste pris.\nDu bør ikke desto mindre ikke glemme, at ifald en e-butik udlover dækken til hunde til salg for en salgspris som er ekstraordinært billig, så bør det ofte være et fingerpeg om en uoprigtig internet webshop. Kortkøb er i hvert fald inkluderet i et regulativ, hvilket hjælper en imod bedrageriske online forhandlere.\nGenerelt tilråder vi handler med kort eller betalinger med mobilen. Som en alternativ mulighed burde du udnytte en afbetalingsordning fra fx ViaBill, i tilfælde af at du agter at afbetale beløbet af flere omgange.\nInden folk køber dækken til hunde i en butik behøver man for at være på den sikre side skimme webbutikkens regler, men det er i mange tilfælde et tidskrævende arbejde.\nEn anden valgmulighed kan være at kigge om internet forretningen er tilsluttet e-mærket, siden det generelt er en tryghed om at online firmaet adlyder gældende dansk lovgivning, og at internet butikken en gang i mellem besigtiges af jurister der forstår bestemmelserne på området. Det giver dig anledning til at få hjælp, når du bliver udsat for dilemmaer ved din bestilling.\nYdermere foreslår vi at du er klar over de mest essentielle vilkår der kan have indflydelse på bestillingen, f.eks. den returrettighed på dækken til hunde butikken tilsikrer. I relation til det er det ligeledes relevant, at man til enhver tid sikrer sin kvitteringsmail, således man altid vil kunne bevidne sin ordre, om man skal købe til en dreng eller pige.\nTrustpilot fremskaffer en del habile genveje til at evaluere en stor gruppe eksisterende konsumenters meninger og på grund af dette kan det anbefales, at du vurderer e-forhandlerens dækken til hunde bedømmelser før du bestiller.\nFacebook forærer dig endvidere egentlig relevante genveje til at få indblik i netbutikkens popularitet. Herinde ses faktisk internet firmaer hvor kunder kan meddele en bedømmelse af deres købsoplevelse, som også må bruges til afvejning af kundetilfredsheden.\nVores side finansieres af reklameindtægter. Vi arbejder sammen med en gruppe internet handler og publicerer butikkernes tilbud, og indkasserer honorar såfremt de brugere vi sender videre fuldfører en transaktion.\nData omkring dækken til hunde og internet forhandlere understøttes ofte, men der gives ikke garantier imod rettelser der eventuelt er implementeret efter seneste opdatering af websitets informationer.


Aida - hverdagsdesign til borddækningen til en god pris\nDet danske firma Aida er kendt for at lave funktionelt og flot hverdagsdesign til gode priser. De har i over 60 år været at finde i mange danskeres daglige borddækning. Her på byghjemme.dk finder du et bredt sortiment af bestiksæt fra Aida og Poul Pava by Aida til bordet, og når du er på farten.\nVirksomheden blev grundlagt af Ancher Iversen i 1953, der fik i idéen at udnytte efterkrigstidens overskudslagre af hvidt porcelæn, der var nærmest umuligt at sælge. Dengang var mønstrede stel moden, og Iversen fik derfor succes med at få danske porcelænsmalere til at dekorere det hvide porcelæn med guld. Firmaet skiftede navn fra Ancher Iversen a/s til Aida i 2003. Aida er i dag et større koncepthus, der produktudvikler og designer stel, glas, bestik, gaveartikler og køkkenudstyr. De står bl.a. bag designet af de populære Atelier, Groovy og Studio serier.\nFlytter tenaageren hjemmefra og mangler et bestiksæt i god kvalitet til hverdagspris? Trænger borddækningen til fornyelse med moderne danskdesignet bestik eller en iøjefaldende dug? Med Aida får du både produkter til den klassiske borddækning, og til en opdækning der følger de nyeste trends. Deres vision er at give forbrugerne ”mest værdi for pengene.”\nI samarbejde med en række anerkendte danske designere udvikler Aida produktserier, som alle bærer præg af et moderne skandinavisk udtryk. Forenkling, fornyelse, forskønnelse og farverig er nogle af de ord, som inspirerer dem. Koncepthusets nyeste skud på stammen er RAW serien skabt i samarbejde med skuespiller og livsstilsblogger Christiane Schaumburg-Müller. I 2018 vandt arkitektvirksomheden C.F. Møller Design den tyske designpris for Aidas moderne Enso bestik.\nEn anden succes er de unikke Poul Pava by Aida produkter dekoreret med kunstnerens velkendte barnlige figurer. I samarbejde med Aida har Poul Pava bl.a. skabt serierne Poets, Be Friends, Pure Friends og Great Guys, som inkluderer vandflasker, termokrus, bakker, duge og dækkeservietter. Den danske kunstmaler, digter, klummeskribent og jazzmusiker har gennem 20 år skabt et fantastisk designunivers med lige fra store malerier og lærredstryk til design på porcelæn. Pavas motiv beskriver ”barnet i os alle” og er præget af en naiv og spontan stil.\nSkab en personlig og kontrastfuld stil ved bordet og på farten ved at mixe og matche de forskellige Poul Pava serier, som spænder fra farverige til mere neutrale stilrene produkter. Med Poul Pava by Aida kan du gøre borddækningen til et kunstværk, og hans fantasifulde billeder er sjove for både børn og voksne.


Fortsætter pres for trafik-løsninger | Nordegnen\nGribskov: Borgmestre fortsætter trafik-presset\nBorgmester Anders Gerner Frost har sammen med og fem andre borgmestre. igen fredag formiddag haft møde med transportminister Benny Engelbrecht. Borgmestrene argumenterede for en udvidelse af Hillerødmotorvejen, der både vil gavne borgerne, erhvervslivet og kommunernes økonomi generelt.\nDe trafikale udfordringer i Nordsjælland vokser stadig stødt til stor gene for både borgere og erhvervsliv. Det ved transportminister Benny Engelbrecht, der havde lagt to besøg i det nordsjællandske for at lytte til de lokale borgmestre og virksomheder og blive klogere på deres udfordringer og mulige løsninger.\nTransportministeren var på besøg på Louisiana i Humlebæk og hos Foss i Hillerød, hvor han mødtes med borgmestrene fra Gribskov, Hillerød, Helsingør, Halsnæs, Frederikssund og Fredensborg Kommuner. De er gået sammen om at fremme tre trafikprojekter i Nordsjælland: en forlængelse af Hillerødmotorvejen helt op til Isterødvejen, en færdiggørelse af Frederikssundsmotorvejen og en markant forbedring af Kystbanen.\nAlle projekterne er vigtige for Nordsjælland, men især forlængelsen af Hillerødmotorvejen vil betyde meget for Gribskov Kommune. Borgmester Anders Gerner Frost talte med transportministeren om Gribskovs udfordringer og alt det, en udvidelse vil gavne den økonomisk pressede kommune.\n- En udvidelse vil give flere virksomheder og borgere mod på at bosætte sig i vores naturskønne kommune, ligesom den vil lette livet for dem, der allerede er her og for eksempel pendler til og fra kommunen, siger Anders Gerner Frost..\nKoster milliarder hvert åre\nDe trafikerede og kø-ramte nordsjællandske veje koster ifølge en stor analyse af COWI samfundet 8,5 milliarder om året og frustrerer både borgere og virksomheder, der spilder dyrebar tid på asfalten, konstaterer Anders Gerner Frost, der understreger, at en gennemførelse af de tre trafik-ønsker fra borgmestrene også vil styrke livskvaliteten hos mange.


Skat.dk: Fradrag for advokat- og revisorudgifter samt låneomkostninger i forbindelse med aktieerhvervelse\n24 Jan 2012 13:51\nLandsskatteretten stadfæstede SKATs afgørelse, hvorefter der ikke blev indrømmet fradrag for låneomkostninger, jf. ligningslovens § 8, stk. 3, litra c, da løbetiden for lånet ikke var under to år. Landsskatteretten stadfæstede desuden SKATs afgørelse, hvorefter der ikke blev indrømmet fradrag for udgifter til revisor og advokat, jf. dagældende ligningslovs § 8 J, stk. 1, da der var tale om fradrag for ydelser, som var leveret til kapitalfonde forud for og i forbindelse med købet af driftsselskabet og finansieringen heraf. Landsskatteretten godkendte fradrag for udgifter til revisor og advokat, jf. dagældende ligningslovs § 8 J, stk. 1, da der var tale om selskabets egne advokat- og revisorudgifter.\nKlagen angår fradrag for advokat- og revisorudgifter, samt låneomkostninger, afholdt i forbindelse med aktieerhvervelse.\nLandsskatteretten stadfæster SKATs afgørelse, hvorefter der ikke er indrømmet fradrag for låneomkostninger, jf. ligningslovens § 8, stk. 3, litra c, med begrundelsen at løbetiden for lånet ikke er under 2 år.\nLandsskatteretten stadfæster SKATs afgørelse, hvorefter der ikke er indrømmet fradrag for udgifter til revisor- og advokat, jf. dagældende ligningslovs § 8 J, stk. 1, med begrundelsen at der er tale om fradrag for ydelser, som er leveret til kapitalfondene forud for og i forbindelse med købet af driftsselskabet og finansieringen heraf.\nLandsskatteretten godkender fradrag for udgifter til revisor og advokat, jf. dagældende ligningslovs § 8 J, stk. 1, med begrundelsen at der er tale om selskabets egne advokat- og revisorudgifter.\nDriftsselskabet D A/S er moderselskab for en række danske og udenlandske datterselskaber. Selskabet blev opkøbt af en række kapitalfonde via et af kapitalfondene nystiftet selskab H A/S (Selskabet).\nH A/S underskrev i marts år 1 de aftaler om kreditfaciliteter, som var nødvendige for købet af D A/S. Der var tale om tre lånepakker: 1. Senior Facilities, 2. Subordinated High Yield Bridging Loan Facility, og 3. PIK Bridging Loan Facility. Ifølge alle tre låneaftaler var det en betingelse, at investorerne selv indskød et større beløb, og at beløbet skulle være indbetalt dagen før accept af købet af D A/S.\nOm lånepakkerne er nærmere oplyst:\nLånene blev oprindeligt sikret ved 1. prioritetspant i aktierne i D A/S, samt pant i H A/S' bankkonti.\nEn del af lånene i henhold til Senior Facilities Agreement blev senere overdraget til DD A/S (datterselskab til D A/S) og dets datterselskaber. Disse lån blev sikret ved pant i D A/S' varemærker mv., samt pant i aktier, tilgodehavender, bankkonti og visse andre aktiver tilhørende DD A/S og en række af dets datterselskaber. Aktierne i DD A/S er ikke pantsat.\nThe Subordinated High Yield Bridging Loan Facility Agreement\nLånene i henhold til Subordinated High Yield Bridging Loan Facility Agreement blev sikret ved 2. prioritetspant i aktierne i D A/S.\nThe Subordinated PIK Bridging Facility Agreement\nLånet i henhold til Subordinated PIK Bridging Facility Agreement var strukturelt og kontraktuelt subordineret i forhold til lånene under Subordinated High Yield Bridging Loan Facility Agreement og Senior Facility Agreement, og der blev ikke stillet sikkerhed for disse lån.\nI forbindelse med låneoptagelsen er betalt låneomkostninger på i alt X kr., som fordeler sig således:\nArrangement Fee (efter regulering)\nLåneoptagelse revisor mv.\nAndre låneomkostninger, revisor mv.\nAf de samlede låneomkostninger på i alt X kr. er i skatteansættelsen for år 1 fratrukket samlet 77,4 % af beløbet, svarende til den andel af lånene, der blev indfriet i år 1.\nSKAT har alene godkendt fradrag for låneomkostningerne i relation til Commitment Fee'et og til en forholdsmæssig mindre del af Arrangement Fee'et.\nI forbindelse med låneoptagelserne blev af H A/S for hver "lånepakke" underskrevet et Fee Letter. Ifølge disse skal der betales et Arrangement Fee, der beregnes som en procentdel af de samlede lånerammer. Det samlede Arrangement Fee, som efter korrektioner udgør Y kr., forfalder til betaling på "The Closing Date" (datoen for den første benyttelse af faciliteten).\nSKAT har fordelt beløbet således:\nUden afdrag i år 1\nTilskud til D1 A/S\nFEE i alt efter korrektioner\nBeløbet på de A kr., der ikke er godkendt fratrukket i indkomsten, vedrører ifølge SKAT Arrangement Fee i relation til lån, som ikke er afdraget eller indfriet i år 1. Det drejer sig om lånene under benævnelsen: The Subordinated Bridge Facility og Subordinated Shareholder Loan (PIK loan). Beløbet er godkendt fratrukket i takt med at lånene afdrages / indfries.\nOm lånene under The Subordinated Bridge Facility fremgår af Subordinated High Yield Bridging Loan Facility Agreement af marts år 1 bl.a.:\n6.1) Repayment Loans\n(a) The Borrower shall repay the Loans in full on the Initial Maturity Date, unless the maturity date of the Loans has been extended pursuant to paragraph (b) be low.\n(b) Notwithstanding paragraph (a) above, provided that no notice has been given by the Agent under paragraph (b) of Clause 24.15 (Acceleration), each Lender agrees that, if its Loans have not been repaid in full on or prior to the Initial Maturity Date, then the maturity date of the Loans shall automatically be extended on such date (the "Conversion Date") to the Termination Date. Thereafter, the Borrower shall repay the Loans in full on the Termination Date."\n"The Initial Maturity Date" er defineret som "the date falling one year after the Closing Date", det vil her sige maj år 2.\n"The Closing Date" er således defineret som "the date of the first loan made under the Facility", det vil her sige maj år 1.\n"The Termination Date" er juni år 10.\nOm vilkårene for lånet er af repræsentanten oplyst:\nIfølge aftalen udgør den aftalte forrentning indtil "Initial Maturity Date" LIBOR (12 mdr.) + x % (stigende med 0,5 % hver tredje måned).\nSåfremt lånet ikke er indfriet senest på "Initial Maturity Date", ændres renten herefter - benævnt "Conversion Date" - således at den samlede rente efter "Conversion Date" i alt udgør op til x + 4,5 % med tillæg af LIBOR.\nHerudover skal der efter "Conversion Date" betales et "Prepayment Fee" på 2 % af lånets oprindelige hovedstol, for så vidt angår prepayment - dvs. førtidig indfrielse - foretaget mellem "Conversion Date" og 1 år frem, og på 1 % af lånets oprindelige hovedstol, for så vidt angår prepayment foretaget mellem 1 års dagen og 2 års dagen fra "Conversion Date".\nDer blev videre indgået en warrant-aftale, der indebar udstedelse af warrants til långiverne, og som efter 1 års dagen gav långiverne ret til at tegne aktier, således at långivernes IRR ("Internal Return Rate") ved en exit udgjorde y %. I tilfælde af, at lånet blev indfriet inden 1 års dagen, bortfaldt disse warrants.\nEndelig fremgår det af det såkaldte "Arrangement Fee Letter", at der på "Intial Maturity Date" skulle betales et såkaldt "Rollover Fee" på 2,5 % af lånets hovedstol på dette tidspunkt til låneformidlerne.\nLånet blev indfriet fuldt ud i maj år 2.\nSubordinated Shareholder Loan (PIK Loan), som er stiftet ved PIK Bridging Loan Facility Agreement af marts år 1, er omfattet af en i det væsentlige enslydende tilbagebetalingsklausul som lånene under The Subordinated Bridge Facility. "The Closing Date" er i maj år 1 og "The Termination Date" er i juni år 11.\nOm dette lån er af repræsentanten oplyst:\nIfølge aftalen udgør den, aftalte forrentning indtil "Initial Maturity Date" LIBOR (12 mdr.) + z % (stigende med 0,25 % hver tredje måned).\nSåfremt lånet ikke er indfriet senest på "Initial Maturity Date", herefter benævnt "Conversion Date", udgør renten z %.\nHerudover var der indgået en warrant-aftale med samme indhold som vedrørende HY Bridge, dog således at IRR var fastsat til æ %.\nDet fremgår videre af aftalerne, at der skal betales "Prepayment Fee" og "Rollover Fee" af tilsvarende størrelse som vedrørende HY Bridge, såfremt der ikke sker indfrielse af lånet på "Initial Maturity Date".\nOgså dette lån blev fuldt ud indfriet i maj år 2.\nBeløbet på de B kr., der ikke er godkendt fratrukket i indkomsten, vedrører ifølge SKAT lån, som er forudsat placeret i datterdatterselskabet DD A/S. Det drejer sig om lånene Revolving Facilitiy og Accquistion Facility. Beløbet er godkendt fratrukket i takt med at lånene afdrages/indfries. Beløbet er anset for at have indkomstvirkning i DD A/S i år 1 som et tilskud. SKAT har efterfølgende meddelt tilladelse til omgørelse efter skatteforvaltningslovens § 29 vedrørende dette beløb. (Beløbet er ikke omfattet af klagen).\nBeløbet på de C kr., der er godkendt fratrukket i indkomsten, vedrører ifølge SKAT dels Arrangement Fee i relation til Cash Bridge Loan, som er indfriet af Selskabet, dels andel/forbrug af Arrangement Fee i relation til lån under The Senior Facilities. Andelen af Arrangement Fee er opgjort forholdsmæssigt ud fra tidspunktet for overførslen fra Selskabet til DD A/S.\nBeløbet på de D kr., der ikke er godkendt fratrukket i indkomsten, vedrører ifølge SKAT Arrangement Fee i relation til DD A/S' andel/forbrug af lånene under The Senior Facilities. Andelen af Arrangement Fee er opgjort forholdsmæssigt ud fra tidspunktet for overførslen fra Selskabet til DD A/S. Beløbet på D kr. er anset for at have indkomstvirkning i DD A/S i år 1 som tilskud.\nOm lånene under the Senior Facilities er oplyst, at Facility A lånene ifølge Senior Facilities Agreement af marts år 1, pkt. 10.1, skal tilbagebetales i perioden fra 31. december år 1 til 12. juni år 7, mens Facility B lånet skal være tilbagebetalt senest 30. juni år 8.\nAf punkt 2.1 (c) i låneaftalen fremgår følgende: "Facilities A and Facilities B will be available to Bidco, DD or any member of the Target Group which is an Additional Borrower".\nDet er oplyst, at Facilities A og Facilities B lånene er indfriet af Selskabet med udlodninger fra DD via D A/S og fra D A/S. DD A/S har samtidig optaget nye lån. Indfrielse af de gamle lån, som skete i august/november år 1, og optagelse af nye lån er sket i henhold til samme tilsagn. Der er tale om samme beløbsstørrelser og samme vilkår mv. Der er ikke i forbindelse med DD A/S' optagelse af de nye lån betalt Arrangement Fee.\nAf bestyrelsesmøde i D A/S i august år 1 i forbindelse med en del af den ekstraordinære udbytteudlodning fremgår bl.a.:\n"The ability for the Company and the group to continue its acquisition strategy was discussed and it was noted that the accession by the Company and DD A/S to the senior facilities agreement dated ... March år 1, as amended and restated on ...May år 1 and to be amended and restated in August år 1, between H A/S as original Borrower and as Original Guarantor, ...Markets Limited and ... International as Arrangers, the Original Lenders, ...bank International as Agent, ... Company Ltd. As Security Trustee and ... bank International Plc as Issuing Bank (all as defined therein) (the "Senior Facilities Agreement") involved access for DD A/S to up to MDKK ... of acquisition facilities which together with the projected cash flow should provide the Company and its subsidiaries with the necessary financial resources to fund their expansion in line with the strategic objectives set fort by D A/S."\nEndvidere fremgår af pressemeddelelse af november år 1 til ... Stok Exchange bl.a.:\n"Borrowings under the Term Facilities have been used by H to finance the purchase price relating to D's shares, by H to pay the transaction fees and expenses and by DD to finance certain ongoing working capital requirements ..."\nI overensstemmelse hermed er oplyst, at en del af lånene i henhold til Senior Facilities Agreement blev overdraget til DD A/S.\nSKAT har for indkomståret år 1 nægtet selskabet fradrag for selvangivet andel af Arrangement Fee.\nFor så vidt angår lånefaciliteterne under Subordinated Bridge Loan og Subordinated Bridge Facility (PIK Bridge Facility) er det SKATs opfattelse, at betalte Arrangement Fee, i alt A kr., som vedrører nævnte lån med refinansieringsvilkår, dækker betaling for låneindholdet under et (ifølge punkt 6.1 (a) og (b) i lånedokumentet), dvs. såvel den et-årige bridgefinansiering, som det lånetilsagn som ligger herudover, uanset at dette vil være på helt andre lånevilkår end lånevilkårene for bridgefinansieringen, og at der skal betales et Rollover Fee.\nUnder hensyn til, at Selskabet ved underskrivelsen af låneaftalerne i marts år 1 i alle tilfælde har fået tilsagn om lån ud over 2 år finder SKAT, at selskabet ikke har fradrag for Arrangements Fee (stiftelsesprovisioner) efter bestemmelsen efter Ligningslovens § 8, stk. 3, litra c.\nFor så vidt angår Senior Term Faciliteterne, fremgår af lånedokumentet Senior Facilities Agreement af marts år 1, at term lånene ikke kun er optaget i Selskabets interesse, idet faciliteterne fra start er tænkt anvendt i andre dele af koncernen, jf. f.eks. punkt 2.1 (c) i låneaftalen, hvor følgende er anført: "Facilities A and Facilities B will be available to Bidco, DD or any member of the Target Group which is an Additional Borrower".\nDet er herefter SKATs opfattelse, uanset det fra Selskabets side anførte, at når det på forhånd er aftalt, at visse lån (term lånene) kan være placeret i såvel Selskabet som i DD A/S (og datterselskaber) medfører det, at de koncernselskaber, som er eller har mulighed for at have gavn af lånene i disses løbetid vil være forpligtet til at bidrage med betaling af stiftelsesomkostningerne i det omfang de enkelte koncernselskaber gør brug af lånefaciliteterne.\nSKAT har opgjort fordelingen af Arrangement Fee efter forholdet på det tidspunkt, hvor lånet er overført fra et koncernselskab til et andet koncernselskab, således at Arrangement Fee mv., der kan fratrækkes - i det selskab, som frigøres for forpligtelsen - opgøres som selskabets andel af den "fælles koncernudgift". Afregning mellem de involverede debitorselskaber kan ske forholdsmæssigt under hensyn til selskabets tidsmæssige benyttelse af lånet.\nHerefter er Selskabets skattepligtige indkomst forhøjet med D kr. i relation til DD A/S's andel/forbrug af lånene, mens der er godkendt fradrag i relation til selskabets eget forbrug/andel af lånene. Samtidig anses der ydet et tilskud fra Selskabet til DD A/S på D kr.\nSelskabets repræsentant har nedlagt påstand om, at der for indkomståret år 1 godkendes fradrag for andel af Arrangement Fee.\nFor så vidt angår den del af arrangement fee, der vedrører Subordinated Bridge Loan og PIK Bridge Facility, i alt A kr., er nærmere gjort gældende, at disse to låneaftaler har en løbetid på under 2 år, hvorfor de samlede stiftelsesomkostninger vedrørende disse lån er fradragsberettigede på tidspunktet for indgåelsen af aftalerne, jf. ligningslovens § 8, stk. 3, litra c.\nAf låneaftalerne fremgår således, at der er aftalt en "Initial Maturity Date" 1 år efter lånets udbetaling, dvs. at lånene skulle indfries efter 1 år. Lånene havde dermed en løbetid på 1 år. Lånene, der havde "Closing Date" i maj år 1, blev indfriet i maj år 2 efter at der var udstedt "high yield" obligationer til refinansiering af bridgelånene.\nDette er i overensstemmelse med den sædvanlige måde, hvorpå private equity fonde finansierer deres opkøb af virksomheder. Finansieringen sker typisk i flere "lag", dvs. der etableres først en mellemfinansiering - den såkaldte bridgefinansiering - der kort tid efter købet erstattes af obligationslån. Det er forudsat af såvel långiver som låntager, at bridgelånene indfries inden for en kortere frist - typisk 1 eller 2 år - efter stiftelsen.\nLigeledes i overensstemmelse med sædvanlig måde var der, for ikke at risikere et sammenbrud i finansieringen, såfremt optagelsen af obligationslånet mislykkes, givet mulighed for, at bridgelånene (mellemfinansieringen) kunne forlænges, men i så fald på betydeligt ændrede vilkår.\nVar lånene ikke indfriede på "Initial Maturity Date", antog de herefter en væsentlig anden karakter, idet en sådan forlængelse/konvertering bl.a. havde betydelige konsekvenser for renten og de forskellige fees, ligesom dette indebar, at långiverne skulle deltage som aktionærer i selskabet. Alene for så vidt angår renten er beregnet, at den årlige rente ville stige med 44 %.\nVilkårene efter "Initial Maturity Date" var dermed så uattraktive, at det var åbenbart, at låntager ville foretage indfrielse af denne bridge-finansiering inden "Initial Maturity Date". Som forventet, indfriede låntager da også bridgelånene i maj år 2, efter at koncernen havde udstedt de såkaldte "high yield" obligationer.\nSagen er således den, at långiverne har givet låntager et lån med en løbetid på 1 år og herudover - ganske vist i samme dokument - givet låntager et tilsagn - eller et tilbud - om et nyt lån på helt andre vilkår, såfremt låntager ikke kunne - eller ønskede - at refinansiere andetsteds eller på en anden måde.\nDen omstændighed, at lånet - og lånetilsagnet - er givet i ét og samme dokument kan alene ses som en praktisk foranstaltning og har derfor ikke nogen selvstændig betydning. I princippet kunne det 1-årige lån være ydet af én långiver og lånetilsagnet givet af en anden.\nEfter repræsentantens opfattelse er der tale om to forskellige lån. Dette støttes bl.a. af de væsentligt forskellige betingelser for lånene, hvorved er bemærket, at en væsentlig ændring af en låneaftale efter fast praksis anses som afståelse af den oprindelige låneaftale og indgåelse af en ny, jf. bl.a. Østre Landsrets dom af 3. maj 2000 (TfS 2000.605) og SKM2003.545.LR.\nDet er afgørende, at der i mangel af indfrielse på "Initial Maturity Date" skal betales en ny stiftelsesprovision i form af det såkaldte "Rollover Fee", som tilmed er større end det oprindelige Arrangement Fee.\nDette "Rollover Fee" må anses som en ny stiftelsesprovision, hvis fradragsret ligeledes skulle have været bedømt efter ligningslovens § 8, stk. 3, litra c, såfremt låntager ikke havde indfriet inden "Initial Maturity Date" - ganske som hvis der havde været tale om et helt nyt lån til indfrielse af det første.\nSamlet er således gjort gældende, at der er tale om to af hinanden uafhængige aftaler - nemlig en låneaftale og et tilsagn om et nyt lån/forlængelse på helt andre vilkår -, og at dette støttes af ordlyden af aftalen, hvor der tales om "Maturity Date" 1 år efter, samt om "Conversion" og "Rollover".\nFor så vidt angår den del af Arrangement Fee vedrørende Senior Term A- og B-Facilities, der af SKAT er anset at skulle være afholdt af DD A/S - dvs., et beløb på ca. D kr. - er gjort gældende, at Selskabet er rette omkostningsbærer af dette beløb, hvorfor Selskabet har fradragsret (som kurstab) i takt med at lånene afdrages, jf. kursgevinstlovens § 25 og 26.\nDet følger af princippet i statsskattelovens § 6, stk. 1, litra a, sammenholdt med almindelige obligationsretlige grundsætninger, at et skattemæssigt fradrag for en udgift, der kan henføres til en forpligtelse, skal foretages af den person, der er den retligt forpligtede.\nSelskabet var som eneste debitor på den fulde kreditfacilitet vedrørende Senior Term A- og B-Facilities retligt forpligtet over for de långivende banker, og Selskabet trak da også på denne facilitet med henblik på at kunne købe D A/S i maj år 1.\nSelskabet havde dermed det fulde udbytte af lånefaciliteten, hvorfor det er med rette, at hele stiftelsesudgiften er afholdt af Selskabet.\nSelskabet har i indkomstår 1 indfriet en andel af disse Senior Term Facilities, nemlig A-Facilities, B1-Facilities samt en andel af B3-Facilities, hvorfor beløbene desangående er fradragsberettiget i år 1. Resten er indfriet i år 2.\nDet er gjort gældende, at den omstændighed, at DD A/S efterfølgende har optaget et nyt lån (i henhold til samme tilsagn) med henblik på at kunne udlodde udbytte til Selskabet (via D A/S) til brug for nedsættelse af Selskabets akkvisitionsgæld, ikke ændrer ved, at ovennævnte Senior Term Facilities i sin helhed er optaget i Selskabets interesse.\nIfølge kursgevinstlovens § 26, stk. 4 opgøres gevinst og tab på gæld som forskellen mellem gældens værdi ved påtagelsen af gælden og værdien ved frigørelsen eller indfrielsen. Låneomkostninger i kursgevinstlovens forstand indgår i den samlede opgørelse af gevinst og tab i forbindelse med lånets indfrielse.\nSubordinated Bridge Loan og Subordinated Bridge Facility ("PIK" Bridge Facility"):\nFor begge faciliteterne gælder, at låneaftaler blev underskrevet i marts år 1 med "Closing Date" - det vil sige første udbetaling - i maj år 1. På denne dato er betalt Arrangement Fee af de samlede lånerammer med i alt A kr. Endvidere gælder for begge lån, at såfremt der ikke sker indfrielse 1 år efter "Closing Date" ændres vilkårene for rente mv., ligesom der skal betales "Prepayment Fee" og "Rollover Fee". Lånene skal herefter indfries henholdsvis i juni år 13 og i juni år 11. For Subordinated Bridge Loan gælder desuden, at långiverne efter "Closing Date" får ret til at tegne aktier i henhold til en warrantaftale. Begge lån blev indfriet fuldt ud i maj år 2.\nDe betalte Arrangement Fees må efter indholdet af aftalerne herom anses for at udgøre Selskabets betaling for at få stillet de efter aftalerne samlede lånearrangementer til rådighed, det vil - uanset ændring i lånevilkår mv. - sige såvel den kortsigtede som den evt. langsigtede långivning.\nHerefter og da det er det en betingelse for fradragsretten for låneomkostninger efter ligningslovens § 8, stk. 3, litra c, at løbetiden for lånet er under 2 år, er der ikke fradragsret efter denne bestemmelse for Arrangement Fee i år 1. Det bemærkes, at den omstændighed, at der er sket indfrielse af lånet inden der er gået 2 år, ikke ændrer ved resultatet, jf. LSRM 1974.63.\nSKATs afgørelse om ikke at godkende fradrag på i alt ... kr. (A kr. x 77,426 %) stadfæstes hermed.\nSenior Term A- og B- Facilities:\nFor Senior Term A- og B- Facilities er oplyst, at låneaftale herom blev underskrevet i marts år 1. Lånene, der blev optaget af Selskabet, blev udbetalt i maj år 1, og de blev tilbagebetalt helt eller delvist i august/november år 1, idet indfrielsen blev finansieret via modtagne udbytteudlodninger i det væsentlige fra DD A/S via D A/S, idet DD A/S i henhold til det oprindelige lånetilsagn samtidig med indfrielsen optog nye lån på helt samme vilkår som de indfriede lån.\nEfter indholdet af låneaftalen, som hjemler mulighed for DD A/S til at udnytte lånene under Term Facilities, sammenholdt med diverse udmeldinger, jf. referat fra bestyrelsesmødet fra august år 1 og pressemeddelelse fra november år 1 mv., lægges til grund, at lånene i overensstemmelse med aftalegrundlaget er overtaget helt eller delvist af DD A/S. Der anses herefter for - uanset at der er optaget nye lån - for at være tale om et samlet lånearrangement. Der er henset til, at de nye lån, som har samme långivere som de indfriede lån, er af samme størrelse og med samme vilkår som disse lån. Endvidere er der ikke efter aftalen af marts år 1 mulighed for refinansiering, ligesom der ikke på ny er betalt Arrangement Fees mv.\nUnder disse omstændigheder, hvor lånefaciliteterne er kommet begge selskaber til gode, er retten enig med SKAT i, at Arrangement Fees skal fordeles mellem selskaberne efter et skøn. Herefter, og da den af SKAT foretagne fordeling ikke i øvrigt er bestridt, lægges den af SKAT foretagne fordeling til grund.\nSKATs afgørelse stadfæstes hermed. Samtidig anses DD A/S for at have modtaget et efter dagældende regler skattepligtigt tilskud på D kr., jf. statsskattelovens § 4.\nDiverse rådgiveromkostninger mv.:\nAkkvisitionsomkostninger på E kr. + F kr.\nDet er oplyst, at Selskabet i regnskabet år 1 har tillagt akkvisitionsomkostninger til anskaffelsessummen vedrørende købet af D A/S.\nSelskabet har anset et beløb på E kr. heraf for at vedrøre engangsudgifter ved låneoptagelse.\nUdgifterne på de E kr. omfatter alle udgifter til advokat og revisor, bortset fra et mindre beløb til B, der er en forsikringsvirksomhed, som har været anvendt til forsikringsmæssig due diligence.\nUdgifterne omfatter bl.a. udgifter til C (for ydelser jf. aftalebrev fra januar år 1), D (for ydelser jf. aftalebrev fra november år 0) og E (for ydelser jf. aftalebrev fra januar år 1). Desuden omfattes udgifter til F dels for ydelser jf. faktura af 30. juni år 1 og jf. faktura af 30. november år 1 (jf. aftalebreve fra januar og maj år 1)\nDer er anmodet om genoptagelse af skatteansættelsen med henblik på yderligere fradrag for udgifter til advokat og revisor opgjort til F kr., jf. ligningslovens § 8 J, afholdt i forbindelse med købet af samtlige aktier i D A/S. SKAT har imødekommet anmodningen om genoptagelse.\nUdgifterne omfatter bl.a. udgifter til C (for ydelser i forbindelse med købet af aktierne), H (for ydelser leveret fra januar år 1), I (for ydelser leveret omkring købstidspunktet), E (for ydelser jf. aftalebrev fra januar år 1), J (for ydelser leveret fra januar år 1), og K (for ydelser leveret fra februar år 1).\nDiverse rådgiverudgifter på G kr.\nDiverse rådgiverudgifter på G kr. er skattemæssigt anset som engangsudgifter ved låneoptagelsen. Der er tale om udgifter til advokat og revisor.\nUdgifterne, der omfatter advokat- og revisor udgifter, omfatter bl.a. udgifter til C (for ydelser jf. aftalebrev fra januar år 1 mv.) og E (for ydelser jf. aftalebrev fra januar år 1).\nSKAT har ikke godkendt foretaget fradrag for diverse rådgiverudgifter.\nSKAT har under sagens behandling i Landsskatteretten indstillet, at der godkendes fradrag for yderligere H kr., jf. nedenfor.\nEfter SKATs opfattelse må samtlige de anførte udgifter bedømmes under ét som en helhed som ikke fradragsberettigede projektomkostninger i overensstemmelse med principperne i Højesterets dom offentliggjort i bl.a. SKM2008.465.HR, sammenholdt med principperne i Højesterets domme offentliggjort i bl.a. SKM2007.775.HR og SKM2007.773.HR.\nDet fremgår af disse domme, at honorar til projektudbyder, der har karakter af projektudgifter ikke kan fratrækkes af investor af det erhvervede investeringsprojekt efter bestemmelserne i ligningslovens § 8 I og § 8 J, såvel som der ikke er fradrag for projekthonoraret efter statsskattelovens § 6, stk. 1, litra a. I dommene SKM2007.775.HR og SKM2007.773.HR afgrænser Højesteret de udgifter som efter ligningslovens § 8 J, stk. 3 må anses som et tillæg til aktiernes købesum over for andre udgifter. Højesteret skriver bl.a.\n"...Udtrykket " Udgifter, der må anses for tillæg til en købesum ... for et aktiv" i § 8 J, stk. 3, skal efter forarbejderne forstås i overensstemmelse med hidtidig praksis. Det må antages, at der herved sigtes til praksis vedrørende opgørelse af anskaffelsessummen for et aktiv efter ejendomsavancebeskatningsloven, aktieavancebeskatningsloven, eller afskrivningsloven. Denne praksis har i et vist omfang udviklet sig forskelligt fra område til område. For så vidt angår udgifter til advokat og revisor er praksis sparsom, men der er dog fast praksis for, at udgiften til advokat for udfærdigelse af skøde indgår i anskaffelsessummen for en fast ejendom."\n"På baggrund af det anførte finder Højesteret at ligningslovens § 8 J, stk. 3, for så vidt angår tilfælde, hvor en virksomhed udvides ved erhvervelse af en bestemmende aktiepost i et andet selskab, må forstås således, at bestemmelsen alene omfatter sådanne udgifter til advokat og revisor, som kan henføres til berigtigelse og gennemførelse af selve aktiekøbet, herunder udgifter til udfærdigelse af transportpåtegninger, noteringer og anmeldelser. Andre udgifter til bistand fra advokat og revisor, herunder bistand i form af undersøgelser, rådgivning, deltagelse i forhandlinger og udfærdigelse af kontrakter, kan ikke anses for tillæg til købesummen."\nSKAT har videre anført, at de managementenheder som i fællesskab styrer og administrerer de kapitalfondsenheder - som via Selskabet har erhvervet H A/S - og som i det Frivillige Købstilbud under et er benævnt konsortium, og som efter det oplyste ikke har ejerandel i kapitalfondene, har nægtet at medvirke til en konkret belysning af kapitalfondenes organisering, virke og sammensætning.\nDette har betydning for SKATs muligheder at tage stilling til, hvorledes de omhandlede udgifter skal indplaceres skattemæssigt.\nSKAT opfatter herefter ikke det her investeringsprojekt meget anderledes end de skattebaserede anpartsprojekter som gennem tiderne er set udbudt til offentligheden her i landet som passiv investering i f.eks. fast ejendom og skibe via kommanditselskabskonstruktioner. Men til sammenligning finder SKAT, at det her omhandlede investeringsprojekt må anses som et omfattende globalt anpartsprojekt, hvor anpartshaverne/investorerne har ejerandele i kommanditselskabslignende enheder (Limited Partnership), der er indregistreret i såkaldte skattelylande.\nSom kommanditister er investorerne passive, idet kapitalfonden er drevet af managementenheder som udfinder, udvikler og driver de virksomheder som investorerne får ejerandel i. Benyttelsen af skattelylande, sammenholdt med særlige selskabskonstruktioner og lånearrangementer ses anvendt som led i en skatteundgåelse.\nInvestering i kapitalfonden er ikke henvendt til offentligheden, men tilsyneladende alene til en lukket kreds af kapitalstærke investorer af ukendt observans. Investeringsmidlernes oprindelse er dermed også ukendt.\nSKAT har endvidere forstået det således, at det er partnerselskaberne, altså de enheder, som udfinder, udvikler og driver de virksomheder som kapitalfonden investerer i, som er de egentlige ejere af kapitalfonden, dvs. af kapitalfondens navn og dens goodwill.\nInvesteringsprojekterne er solgt på forhånd, derved, at kapitalfonden arbejder på grundlag af tilsagn fra investorernes, således, at disse midler kan kaldes ind når kapitalfonden foretager et virksomhedsopkøb.\nSKAT forstår Højesterets dom, offentliggjort i SKM2008.465.HR således, at når der er tale om en virksomhed, som har det som sit erhverv at udvikle og sælge færdige investeringsprojekter, vil udbyderen kunne fratrække disse udgifter (som ellers vil have karakter af transaktionsomkostninger, finansieringsomkostninger, § 8 I og/eller 8 J omkostninger mv.), som en driftsudgift, hvorimod erhververen af det færdige projekt, ikke vil have fradrag for nogen del af honoraret til udbyderen for det færdige projekt.\nI overensstemmelse hermed er følgende lagt til grund for sagens bedømmelse:\nKapitalfondene anses at være de enheder som besidder kapacitet og kvalifikationer til at finde frem til egnede investeringsobjekter og som er i stand til at udvikle færdige investeringsprojekter og til at håndtere de erhvervede selskaber efterfølgende i overensstemmelse med formålet. Med disse egenskaber anses kapitalfondene at have status af projektudvikler og - udbyder.\nSelskabet anses som erhverver af det færdige projekt.\nDer anses ikke i de omhandlede udgifter at være indeholdt beløb af udbyttekarakter.\nSelskabet vil herefter ikke have fradrag for udgifter, som må anses for kapitalfondenes honorar for et færdigt investeringsprojekt, hvad enten elementerne i projektudgifterne har karakter af 8J / 8I udgifter, finansieringsudgifter mv. eller andre udgifter som sælgeren af det færdige projekt vil skulle indtægtsføre.\nDe projektarbejder, der er udført, er for store deles vedkommende bestilt eller iværksat af kapitalfondene forud for stiftelsen af køberselskabet Selskabet i marts år 1, mens andre er bestilt eller iværksat efter marts år 1 af Selskabet, herunder efter købet af D A/S i maj år 1, antagelig som led i færdiggørelsen af investeringsprojektet.\nSåledes er bl.a. advokatfirmaet E engageret af kapitalfondene i januar år 1 og advokatfirmaet C engageret af fondene i januar år 1.\nUanset, om visse udgifter er bestilt og afholdt af Selskabet finder SKAT, at sådanne udgifter ikke vil have indkomstvirkning i Selskabet, idet det lægges til grund, at der alene er tale om afholdelse af afsluttende udgifter, som kan henføres til det erhvervede investeringsprojekt, som led i dets færdiggørelse.\nSKAT har herefter ikke indrømmet Selskabet fradrag for de omhandlede udgifter.\nUnder sagens behandling i Landsskatteretten har SKAT indstillet, at der godkendes fradrag for yderligere H kr. SKAT har herved henvist til Østre Landsrets kendelse af 17. august 2011, hvori der blev givet et selskab, der var ejet af en kapitalfond, og som havde erhvervet et driftsselskab delvis lånefinansieret, medhold i, at selskabets betaling af långivernes rådgivningsudgifter kunne tillægge disse omkostninger til den faktiske anskaffelsessum, jf. kursgevinstlovens § 26, stk. 4. Ud over disse udgifter er der yderligere tale om I kr. til A. Om udgiften er oplyst af SKAT, at udgiften fremgår af en posteringsoversigt med teksten: Hensat C iflg. mail. Mailen er dateret den 10. januar år 2.\nSelskabets repræsentant har nedlagt principal påstand om, at der indrømmes Selskabet fradrag for rådgiverudgifter på E kr., F kr. og G kr., jf. ligningslovens § 8 J, stk. 1. Der er nedlagt subsidiær påstand om, at udgifterne indregnes som låneomkostninger i anskaffelsessummen for lånene, jf. kursgevinstlovens § 26, stk. 4, og mere subsidiær påstand om, at der indrømmes fradrag for H kr. + I kr.\nTil SKATs henvisning til Højesterets domme gengivet i SKM2008.465.HR og SKM2008.967.HR er anført, at det er helt uberettiget at identificere nærværende sag med den, der var genstand for prøvelse i de nævnte højesteretsdomme.\nDer er en lang række forskelle mellem de to situationer, hvilke forskelle bevirker, at der ikke er grundlag for at inddrage den omhandlede højesteretsdom i SKM2008.465.HR i en "almindelig" opkøbssituation, endsige lade dommen være præjudicerende for den skattemæssige behandling for andre situationer end den, sagen handler om, nemlig udbud af K/S-projekter.\nEn kapitalfond er en sammenslutning af investorer, som i et joint venture ønsker at investere i virksomheder. Kapitalfonden etableres af en kapitalfondsrådgiver, som f.eks. EQT Partners, der yder rådgivning til kapitalfonde om investering i virksomheder og i et vist omfang disponerer på kapitalfondens vegne. Forinden en konkret investering besluttes (hvilket typisk sker ved godkendelse af en investeringskomite), har de enkelte investorer forpligtet sig til at skyde midler af en given størrelse ind i kapitalfonden, når der er brug herfor. Afholder fonden - eller kapitalfondsrådgiveren på fondens vegne - udgifter til undersøgelser m.v. af potentielle opkøb, er det fonden, der afholder udgiften endeligt (idet udgifterne formindsker fondens kapital), og ikke kapitalfondsrådgiveren.\nHertil kommer, at en investering i en kapitalfond ikke er forbundet med særlige skattemæssige fordele.\nVed udbud af K/S-projekter er forholdet ofte, at disse er skattedrevne den forstand, at det er afgørende for kommanditisternes investering, at de opnår fradragsret for skattemæssige afskrivninger.\nI K/S-projekterne er der tale om en professionel udbyder af projekter - typisk vedrørende erhvervsejendomme - der som led i sin erhvervsvirksomhed sælger disse projekter til offentligheden. Udbyderen afholder i denne forbindelse en række udgifter, som kunderne efterfølgende betaler som en del af udbyderhonoraret. Hvis projektet ikke lykkes, afholdes omkostningerne endeligt af udbyderen.\nEndvidere er bemærket, at hovedparten af udgifterne i nærværende sag afholdes efter købet af investeringsobjektet og dermed af den juridiske ejer af aktierne.\nDisse forskellige karakteristika tilsiger, at de udgifter, der afholdes i forbindelse med opkøbet, skal placeres i det selskab, der må anses som "rette omkostningsbærer", nemlig det selskab, der ender med at købe aktierne i D A/S, her H A/S.\nI øvrigt strider SKATs argumentation på dette punkt mod SKATs egen argumentation vedrørende fradrag for låneomkostninger, der er omtalt ovenfor, hvor SKAT har fundet, at princippet om "rette omkostningsbærer" fører til, at låneomkostninger skal placeres i de selskaber, der ender med at være debitorer på lånene, uanset om de indledende forhandlinger om lånevilkår mv. er foretaget af en anden enhed i koncernen.\nSynspunktet om "rette omkostningsbærer" støttes også af SKATs faste praksis, hvorefter udgifter, der er forbundet med virksomhedsopkøb gennem udenlandske datterselskaber, ikke tillades fratrukket i det danske moderselskab, såfremt dette har stået for due diligence m.v. Dette fremgår bl.a. af SKATs meddelelse af 1. februar 2008 (SKM2008.102.SKAT) om genoptagelse af skatteansættelsen vedrørende advokat- og revisorudgifter.\nDet helt afgørende spørgsmål i nærværende sag er altså, hvem der skal anses for at have afholdt de omhandlede udgifter, hvad Højesterets dom i SKM2008.465.HR også bekræfter.\nSagen angik et 10-mandsprojekt om køb af en fast ejendom, hvor spørgsmålet for Højesteret var, om investorerne i 10-mandsprojektet havde fradragsret for de af udbyderen afholdte udgifter til advokat og revisor i forbindelse med etableringen at ejendomsprojektet. Højesteret fastslog, at udgifterne var udbyderens og ikke investorernes, og at fradragsretten derfor tilkom udbyderen. Retten lagde til grund i dommen, at advokat- og revisorudgifterne var afholdt af den eksterne udbyder som led i dennes virksomhed med at udvikle og sælge ejendomsprojekter til eksterne investorer. Den eksterne udbyder var derfor rette omkostningsbærer i forhold til udgifterne, hvorfor fradragsretten også tilkom denne.\nAdvokat- og revisorudgifterne udgjorde med andre ord efter Højesterets opfattelse udbyderens "produktionsomkostninger", mens investorerne blot betalte for det samlede projekt. Dette svarer til, når en forbruger køber et produkt af en virksomhed. Virksomhedens produktionsomkostninger er heller ikke afholdt at forbrugeren, men af virksomheden. Forbrugeren afholder blot en samlet købesum for produktet.\nTilsvarende gør sig netop ikke gældende i den foreliggende sag, hvor der for det første helt åbenbart ikke er tale om et "udbyderhonorar" fra selskabet til kapitalfondsrådgiveren, al den stund selskabet ikke har betalt noget "honorar" til denne.\nDen foreliggende situation angår et helt sædvanligt køb at aktier, hvor tilrettelæggelsen og struktureringen af købet er foretaget med bistand fra kapitalfondsrådgiveren. Denne har bestilt og taget initiativ til de omhandlede, nødvendige undersøgelser vedrørende købene, men ydelserne er bestilt på vegne af det købende selskab og skal afholdes af det købende selskab.\nKapitalfondsrådgiveren har i forbindelse med købet ikke udviklet et projekt, som herefter er blevet "udbudt" (solgt) til Selskabet. Der er derfor ingen faktuel dækning for SKATs konklusion om, at selskabets betaling at de omhandlede udgifter udgør et "honorar" til kapitalfondsrådgiveren, al den stund selskabet netop ikke afholder nogen udgifter dertil, men derimod til revisor og advokat.\nFor det andet er det for bedømmelsen af fradragsretten ikke afgørende, om kapitalfondsrådgiveren besidder en særlig ekspertise inden for køb af virksomheder og har dette som sit formål, men derimod, hvem der skattemæssigt skal anses for at have afholdt de omhandlede udgifter - og dermed er rette omkostningsbærer.\nFor så vidt angår selskabets finansieringsomkostninger er bemærket, at det af Skatteministeriets meddelelse af 6. august 1998, jf. TfS 1998.581, følger, at debitor kan medregne låneomkostningerne til lånets anskaffelsessum i henhold til kursgevinstlovens § 26, stk. 4, når debitor ikke i medfør at andre bestemmelser har fradrag for omkostningerne.\nSKATs synspunkt om, at også de omhandlede låneomkostninger er "projektomkostninger", er også på dette punkt i strid med de faktiske og retlige forhold.\nDebitor ifølge lånet er Selskabet, hvad SKAT så vidt ses heller ikke har bestridt. Allerede heraf følger det, at låneomkostningerne knytter sig til lånet og udgør en del at selskabets anskaffelsessum for lånet. Låneomkostningerne er derfor fradragsberettigede for selskabet i takt med afviklingen af lånet.\nDet er ganske enkelt uden nogen sammenhæng med de faktiske omstændigheder at anse låneomkostningerne for kapitalfondsrådgiverens omkostninger - i så fald burde SKAT jo have anset lånet for i sin helhed at være selskabets indkomstopgørelse uvedkommende.\nI supplerende indlæg er der til den primære påstand bl.a. henvist til Vestre Landsrets dom af 10. juni 2010, hvorefter SKATs synspunkt om, at der - hvor et køberselskab afholder rådgiverudgifter mv., der er bestilt af en anden enhed i koncernen, før køberselskabet er stiftet - er tale om betaling for et færdigt "projekt", nu er tilsidesat af Vestre Landsret. Også SKATs synspunkt om, at det pågældende selskab ikke kunne være rette omkostningsbærer, da der ikke er tale om et udlæg afholdt på vegne af det klagende selskab, eftersom selskabet ikke skulle have afholdt udgiften, hvis købet ikke var blevet til noget, er afvist med dommen. Til den subsidiære påstand er henvist til bl.a. TfS1998.581, og Ligningsvejledning år 1, afsnit A.D.2.15 og herefter anført, at der herefter ikke kan stilles særskilt krav om, at omkostningerne skal have en særlig tilknytning til låneoptagelsen, når blot de har været afholdt med henblik på at erhverve, sikre eller vedligeholde det pågældende lån.\nTil den mere subsidiære påstand er henvist til SKATs supplerende indlæg, jf. ovenfor. For så vidt angår de I kr. er anført, at der nok er tale om en hensættelse, men at beløbet angår allerede afholdte udgifter i år 1, hvorfor udgiften er fradragsberettiget i året.\nIfølge dagældende kursgevinstlovs § 26, stk. 4 (nu kursgevinstlovens § 26, stk. 3) opgøres gevinst og tab på gæld som forskellen mellem gældens værdi ved påtagelsen af gælden og værdien ved frigørelsen eller indfrielsen. Låneomkostninger i kursgevinstlovens forstand indgår i den samlede opgørelse af gevinst og tab i forbindelse med lånets indfrielse.\nEfter dagældende ligningslovs § 8 J, stk. 1, kan der ved opgørelsen af den skattepligtige indkomst fradrages udgifter til advokat og revisor, der er afholdt i forbindelse med etablering af en erhvervsvirksomhed eller udvidelse af en bestående erhvervsvirksomhed. Efter bestemmelsens stk. 3 kan udgifter, der må anses for tillæg til en købesum eller fradrag i en salgssum for et aktiv, ikke fradrages efter stk. 1.\nØstre Landsret har i kendelse af 17. august 2011 (SKM2011.545.ØLR) afgjort, at to selskaber (et moderselskab og et datterselskab), der var ejet af en kapitalfond, og som havde erhvervet et driftsselskab ved delvis lånefinansiering, kunne fradrage de omkostninger, som var refunderet långiverne til långivernes egen rådgivning som låneomkostninger, jf. kursgevinstlovens § 26, stk. 4. Landsretten fandt derimod ikke, at selskaberne kunne fradrage øvrige omkostninger, som var afholdt til rådgivere, herunder til kapitalfondsforvalterselskabet, for ydelser forud for og i forbindelse med købet af driftsselskabet og finansieringen heraf, idet disse omkostninger fandtes at have karakter af et honorar for den overordnede strukturering og tilrettelæggelse af projektet med investeringen i driftsselskabet. Omkostningerne kunne således hverken fradrages som låneomkostninger, jf. kursgevinstlovens § 26, stk. 4, eller for så vidt angår advokat- og revisorudgifter efter ligningslovens § 8 J, stk. 1.\nI nærværende sag, hvor en række kapitalfonde via Selskabet har erhvervet driftsselskabet D A/S, er afholdt og fratrukket omkostninger til advokat og revisor mv. i forbindelse med det delvis lånefinansierede køb af D A/S på E kr. + G kr., som låneomkostninger, jf. kursgevinstlovens § 26, stk. 4. Beløbene ønskes sammen med et yderligere beløb på F kr. fratrukket, jf. ligningslovens § 8 J, stk. 1.\nI overensstemmelse med Østre Landsrets kendelse anses Selskabet for at have fradrag for betaling af långivernes omkostninger til deres rådgivere som låneomkostninger, jf. kursgevinstlovens § 26, stk. 4. Disse omkostninger er af SKAT opgjort til i alt H kr., hvortil kommer et beløb på I kr., som - uanset at det er benævnt som en hensættelse - er oplyst at dække over leverede ydelser i år 1. Beløbet findes herefter at kunne indgå i de fradragsberettige låneomkostninger, jf. kursgevinstlovens § 26, stk. 4.\nFor de øvrige omkostningers vedkommende anses efter Selskabets oplysninger, foreliggende fakturaer mv., betalingerne til C (for ydelser jf. aftalebrev fra januar år 1 mv.), D (for ydelser jf. aftalebrev fra november år 0), E (for ydelser jf. aftalebrev fra januar år 1), F (for ydelser jf. aftalebrev fra januar år 1, H (for ydelser leveret fra januar år 1), I (for ydelser leveret omkring købstidspunktet), J (for ydelser leveret fra januar år 1) og K (for ydelser leveret fra februar år 1) for aftalt leveret til kapitalfondene forud for og i forbindelse med købet af D A/S og finansieringen heraf.\nDer er hermed ikke tale om sådanne låneomkostninger, som kan indregnes i anskaffelsessummen for lånene efter kursgevinstlovens § 26, stk. 4, ligesom der heller ikke er tale om fradrag for omkostningerne efter ligningslovens § 8 J, stk. 1. Det forhold, at omkostningerne eller dele heraf bl.a. vedrører kapitalfondene udgifter til advokater og revisorer, eller at fakturaerne er stilet til det danske selskab medfører ikke et andet resultat.\nAngående udgiften til forsikringsvirksomheden B anses det ikke for godtgjort, at der er tale om en sådan låneomkostning, at denne kan indregnes i anskaffelsessummen for de pågældende lån, hvorfor der heller ikke er fradrag herfor, jf. kursgevinstlovens § 26, stk. 4.\nFor de herefter resterende omkostninger, som er oplyst at omfatte egne advokat- og revisorydelser, lægges til grund, at disse udgifter vedrører tiden efter Selskabets køb af D A/S. Disse omkostninger, der er oplyst at angå rådgivning om finansieringen mv., anses herefter for fradragsberettigede efter ligningslovens § 8 J, stk. 1.\nDet bemærkes hertil, at formålet med ligningslovens § 8 J, stk. 1 var at fremme virksomhedsvækst bl.a. ved skattefradrag for omkostninger til advokat og revisor i forbindelse med virksomhedskøb (L 47 1991/1992). Udgifter til rådgivning om finansieringen er almindeligt forekommende udgifter i forbindelse med virksomhedskøb, og må derfor, da hverken bestemmelsens ordlyd eller lovforarbejder tilsiger andet, anses for at være fradragsberettigede i medfør af denne bestemmelse.


Petidin "DAK" Takeda Pharma A/S suppositorier 100 mg\nSe information om Petidin "DAK" på min.medicin.dk.\nSe information til sundhedsfaglige om Petidin "DAK" på pro.medicin.dk.\nPetidin DAK 100 mg suppositorier\nLæs denne indlægsseddel grundigt, inden du begynder at bruge medicinen.\nLægen har ordineret Petidin til dig personligt. Lad derfor være med at give det til andre. Det kan være skadeligt for andre, selvom de har de samme symptomer, som du har.\nTal med lægen eller apoteket, hvis du får bivirkninger, herunder bivirkninger, som ikke er nævnt her.\nDet skal du vide, før du begynder at bruge Petidin DAK\nSådan skal du bruge Petidin DAK\nPetidin DAK (herefter kaldet Petidin) er et stærkt smertestillende middel, der påvirker de områder i hjernen, som registrerer smerter.\nDu kan bruge Petidin ved stærke smerter og til indledende smertebehandling før en operation med forventede stærke smerter.\nLægen kan have givet dig Petidin for noget andet. Følg altid lægens anvisning.\n2. Det skal du vide, før du begynder at bruge Petidin DAK\nBrug ikke Petidin, hvis du:\ner overfølsom over for pethidinhydrochlorid eller det øvrige indholdsstof\ner eller har været i behandling med medicin mod depression eller Parkinsons sygdom (MAO-hæmmere) inden for de sidste 14 dage\nhar forhøjet tryk i hjernen på grund af slag mod hovedet eller har stærk hovedpine og opkastninger af anden årsag\nhar nedsat vejrtrækning\nDu må ikke få Petidin, hvis du ligger i koma.\nTal med lægen inden du bruger Petidin, hvis du:\nhar vejrtrækningsbesvær, astma eller kronisk obstruktiv lungesygdom (KOL)\nhar tendens til kramper\nhar hurtig, meget uregelmæssig puls\nhar pludseligt opståede mavesmerter\nhar en arvelig blodmangel-sygdom (seglcelleanæmi)\nhar for lavt stofskifte (myxødem)\nhar nedsat binyrebarkfunktion (Addison´s sygdom)\nhar højt blodtryk på grund af en svulst i binyrerne eller andre steder (fæokromocytom)\nhar forstørret blærehalskirtel (prostata) eller urinrørsforsnævring\nhar kronisk lever- eller nyresygdom\ner over 65 år\nDu må ikke tage Petidin sammen med alkohol, da det forstærker virkningen af Petidin.\nDu skal være opmærksom på, at du kan blive afhængig af Petidin.\nPetidin står på dopinglisten og kan medføre udelukkelse ved sportsstævner. Spørg lægen.\nFortæl det altid til lægen eller på apoteket, hvis du bruger anden medicin eller har brugt det for nylig. Dette gælder også medicin, som ikke er købt på recept, medicin købt i udlandet, naturlægemidler, stærke vitaminer og mineraler samt kosttilskud.\nmedicin mod mavesår og for megen mavesyre (cimetidin)\nmedicin mod virusinfektioner (aciclovir)\nmedicin mod HIV (ritonavir)\nanden medicin mod stærke smerter (opioider)\nmedicin mod alkoholmisbrug\nmedicin mod kramper (chloralhydrat)\nberoligende medicin (phenobarbital, benzodiazepiner)\nmedicin mod psykoser (phenothiaziner)\nvisse typer af medicin mod depression eller Parkinsons sygdom (MAO-hæmmere)\nmedicin mod epilepsi (phenytoin, fosphenytoin)\nmedicin mod fedme (sibutramin)\nBrug af Petidin sammen med mad og drikke\nDu må ikke tage Petidin DAK sammen med alkohol, da det forstærker virkningen af Petidin.\nSpørg lægen eller apoteket til råds, før du bruger nogen form for medicin.\nHvis du er gravid, må du kun bruge Petidin efter aftale med lægen.\nHvis du ammer, må du kun bruge Petidin efter aftale med lægen.\nPakningen er forsynet med en rød advarselstrekant. Det betyder, at Petidin kan virke sløvende og kan påvirke arbejdssikkerheden og evnen til at færdes sikkert i trafikken.\n3. Sådan skal du bruge Petidin DAK\nBrug altid Petidin nøjagtigt efter lægens anvisning. Er du i tvivl, så spørg lægen eller på apoteket.\nDu skal indføre stikpillen i endetarmen med den flade ende først. Indføring sker lettest, når du enten sidder på hug, sidder foroverbøjet på toilettet eller ligger på siden i sengen.\nVoksne: 1 stikpille (100 mg) hver 3. - 4. time. Lægen vil ordinere den dosis, der er nødvendig til dine smerter. Følg lægens anvisning.\nÆldre: Det er nødvendigt at nedsætte dosis. Følg lægens anvisning.\nBørn: Børn må kun få Petidin 100 mg suppositorier efter lægens anvisning.\nNedsat lever- og nyrefunktion: Det er nødvendigt at nedsætte dosis. Følg lægens anvisning.\nHvis du har brugt for mange Petidin\nKontakt lægen, skadestuen eller apoteket, hvis du har brugt flere Petidin, end der står her, eller flere end lægen har foreskrevet, og du føler dig utilpas. Tag pakningen med.\nTegn på at du har brugt for mange Petidin kan være slap muskulatur, kold og klam hud, af og til langsom puls og lavt blodtryk, vejrtrækningsbesvær, søvntrang, der kan føre til ekstrem sløvhed og koma. Alvorlig overdosering kan medføre uregelmæssig vejrtrækning med vejrtrækningspauser, hjertestop og død.\nHvis du har glemt at bruge Petidin\nDu må ikke tage dobbeltdosis som erstatning for den glemte dosis.\nHvis du holder op med at bruge Petidin\nKontakt lægen, hvis du ønsker at holde pause eller stoppe behandlingen med Petidin. Du må ikke pludselig stoppe behandlingen, da du kan få abstinenssymptomer. Spørg lægen eller på apoteket, hvis der er noget, du er i tvivl om.\nPetidin kan som al anden medicin give bivirkninger, men ikke alle får bivirkninger.\nRing 112 eller søg omgående læge eller skadestue ved tegn på alvorlige bivirkninger.\nIkke alvorlige: Svimmelhed, besvimelse, uklarhed, sløvhed, kvalme, opkastninger, humørsvingninger (opstemthed, depression).\nAlvorlige: Muskelkramper og krampeanfald, svækket vejrtrækning, blå farvning af læber og negle, hurtig puls, abstinenssymptomer hos spædbørn (bl.a. rastløshed, opkastning, øget appetit, irritabilitet, rysten, hyperaktivitet, stoppet næse, kramper, skinger gråd).\nIkke alvorlige: Galdevejskramper, langsom puls, hjertebanken, rysten, rykvise muskelsammentrækninger, mundtørhed, forstoppelse, nældefeber, forvirring, psykisk og fysisk afhængighed.\nIkke alvorlige: Hallucinationer, rastløshed, udslæt, kløe, for højt blodtryk, svimmelhed på grund af for lavt blodtryk, ansigtsrødmen, besvær med at lade vandet eventuelt vandladningsstop.\nAlvorlige: Rysten af hænder og hoved, stive bevægelser og stivnet ansigtsudtryk (parkinsonisme), svære symptomer fra nervesystemet (sløvhed, lammelser, kramper) ophører, når behandlingen stopper.\nIkke alvorlige: Hovedpine, urinvejskramper, små pupiller, tågesyn, dobbeltsyn eller andre synsforstyrrelser.\nOpbevar Petidin utilgængeligt for børn.\nOpbevar Petidin suppositorier under 25 ºC.\nBrug ikke Petidin efter den udløbsdato, der står på pakningen.\nPetidin DAK 100 mg suppositorier indeholder\nDet virksomme indholdsstof er pethidinhydrochlorid. Øvrigt indholdsstof: Hårdfedt.\nPetidin DAK suppositorier er hvide, aflange og rørformede stikpiller. De er spidse i den ene ende og flade i den anden.\nPetidin DAK findes i pakninger à 10 stk.\nDenne indlægsseddel blev sidst revideret juli 2018


Statsminister Lars Løkke Rasmussen (V) siger, at han »har skabt« 79.000 job. Men det rigtige tal er 2.500 ifølge Finansministeriet.\nMandag d. 29. maj 2017, kl. 21.23\nDa statsminister Lars Løkke Rasmussen (V) forrige søndag måtte skrinlægge regeringens planer om at hæve pensionsalderen yderligere, fremhævede han, at regeringen alligevel var på rette vej og allerede har skabt tusindvis af job.\n»Jeg glæder mig hver aften – når jeg går i seng – over, at vi trækker Danmark den rigtige vej. Vi har skabt 79.000 private arbejdspladser, siden vi kom i regering,« sagde Løkke til DR.\nMen ifølge Finansministeriets egne tal har V-regeringen og VLAK-regeringen siden valget blot gennemført politiske aftaler, der øger beskæftigelsen med 2.500 personer på sigt. Det skriver Jyllands-Posten.\n»Regeringen oversælger igen sine politiske resultater. Den konjunkturfremgang, vi ser, er ikke båret af beslutninger fra den her regering. Selv hvis Lars Løkke sad fuldstændig stille, var flere kommet i arbejde,« siger finansordfører Benny Engelbrecht (S) til Jyllands-Posten.\nRegeringen præsenterer tirsdag en ny økonomisk 2025-plan, der vil fastholde en målsætning om, at reformer skal øge beskæftigelsen med 55.000 – 60.000 personer mere, end der allerede er udsigt til.\nI lyset af den målsætning, er det stærkt problematisk, at regeringen har leveret så lidt, mener De Radikale.\n»Det savner enhver troværdighed, at statsministeren bruger udviklingen i beskæftigelsen til at vise, at han har succes, når han ikke er i nærheden af at indfri sine egne mål,« lyder det fra De Radikales politiske leder, Morten Østergaard.\nDe 2.500 job, som Løkke har skabt, stammer fra et kontanthjælpsloft, en integrationsydelse og en nedsættelse af registreringsafgiften.\n»Det er et pauvert resultat,« siger cheføkonom i den borgerlige tænketank Cepos, Mads Lundby Hansen til Jyllands-Posten.\nFinansminister Kristian Jensen (V) anerkender, at der er et stykke vej:\n»2.500 personer er en god start, men det er slet ikke nok.«\nKristian Jensen fastholder dog, at regeringen godt kan tage æren for den stigende beskæftigelse, der har været i de senere år.\n»Regeringen er ansvarlig for den førte økonomiske politik, og konjunkturerne hænger sammen med den førte politik,« siger han.


Vulgaritet eller nødvendighed: hvorfor bærer cheerleaders korte\nCheerleading er ikke kun en måde at støtte holdet på eller underholde fansen, men også en helt uafhængig sport (siden 2001 er der afholdt verdensmesterskabet i cheerleading). Derudover er det i sig selv meget traumatisk, da det indeholder mange komplekse akrobatiske elementer. I USA er for eksempel ifølge statistikker mere end 50% af sportsskader forårsaget af cheerleaders. På trods af dette er de fleste mennesker mere tilbøjelige til at være opmærksomme på cheerleaders udseende og udstyr end deres sportslige professionalisme.\nFor nylig offentliggjorde den finske avis Iltalehti den 18. september i år en artikel med overskriften Vi gik også længe væk? Cheerleaders på KHL matcher dans i badedragter. Hvorfor er der så få tøj på piger? Er det vigtigt at tiltrække et mandligt publikum på denne måde, eller er det bare mere praktisk for dem at danse? For at besvare dette spørgsmål, lad os vende os til historien om denne sport.\nUdviklingen af cheerleaders uniformer\nStøtte til spillere med rytmiske bevægelser begyndte i 1870'erne i USA, men datoen for grundlæggelsen af en sådan sport betragtes som 1889 år. Den første cheerleader i historien var en førsteårsstuderende ved University of Minnesota School of Medicine ved navn Johnny Campbell. Det var han, der foreslog ideen om, at nogen skulle lede fansen på stadion og komme med forskellige chants for at juble universitetets fodboldhold.\nIndtil 1920'erne var langt de fleste cheerleadere mænd. Men i 40'erne under anden verdenskrig ændrede situationen sig dramatisk. Et stort antal mænd gik foran. I dag er over 90% af cheerleaders kvinder.\nKunstnerens tøj var først ikke så ærlige, men tværtimod meget almindelige. Gulvlængde nederdele, lange ærmer, bukser og skjorter, det eneste kendetegnende er holdets logo.\nMen gradvist blev cheerleaders optræden mere kompleks, og tricksne mere og mere farlige, på grund af hvilke formen skulle blive mere behagelig og derfor mere åben. Nu, i stedet for sweatshirts og bukser, begyndte både piger og fyre at bære korte shorts, knæhøjder og T-shirts.\nCheerleading-stil udviklede sig sammen med mode. Da miniskjørter blev populære i 60'erne, omfavnede cheerleaders straks trenden og skar deres kostumer yderligere. Samtidig bliver ideen om cheerleading virkelig global: Nu har hvert universitet og college hver sin støttegruppe. Mange piger drømte om at blive cheerleaders eller i det mindste være ligesom dem.\nI løbet af de lange år med cheerleading-udvikling har det udviklet sine egne kostumestandarder: en lys form, der ikke holder nedebevægelse, der sys på bestilling. Stoffet vælges afhængigt af retningen: til nomineringen chir - skridsikker. Sådant materiale er nødvendigt, så dragten ikke glider under tricks, ellers øges risikoen for skade under spring og andre akrobatiske elementer. Af samme grund er det forbudt at opføre strømpebukser. Til nomineringen vælger danseteam tværtimod et glidende stof for at gøre det lettere at udføre tricks på gulvet.\nI 1930'erne begyndte universiteterne aktivt at bruge den attribut, der stadig er kendetegnet ved cheerleading - pomponer. Den moderne vinylpompon blev opfundet i 1965. Tidligere var langfibre pom-poms populære, men nu bruger piger tilbehør lavet af brede kronblade af skinnende folie.\nI 80'erne og 90'erne kom cheerleading ind i popkulturen. Berømte designere begyndte at bruge elementer af piger fra supportgruppen, og i 2000'erne dukkede mange film op om denne sport.\nStadig fra film Lys op i sommer!\nI dag kan ingen blive overrasket over korte shorts og en top såvel som cheerleaders tøjstil, for i Rusland og i Europa er der en masse sportsgrene klubber.\nHvorfor er skandinaverne så vrede?\nCase i det faktum, at ifølge finske journalister ser deres cheerleaders kostumer meget mere beskeden ud. Og den svenske liga har allerede fjernet cheerleading-grupper fra hockeyarenaer for mange år siden, så i dette tilfælde er vores pigers oprør forårsaget af deres egen kamp med cheerleading.\nHvem passer mere til Lokomotiv-formen? Buzova vs Kostenko\nDmitry Tarasovs koner i rødgrønne farver.\nKan lide figur. De mest atletiske skønheder på Instagram\nDisse piger ser ikke kun smukke ud, men deler også deres skønhedshemmeligheder med abonnenter.\nHvorfor er en åben form nødvendig?\nBritisk cheerleader Emily Jupp, der har været cheerleader i over 10 år, understreger det praktiske ved åbne dragter:\nEn af pigerne, der spillede i Skt. Petersborgs støttegruppe ved verdensmesterskabet i 2016 i et interview med Metro, reagerede på kritikken af hendes hold:\nNå din mor, hvorfor har du brug for sport? Piger, der motiverer\nSkønheder, der satsede på familien, men ikke opgav træningen.\nForrige indlæg Svøm 216 km. Sarah Thomas kæmpede mod kræft og svømmede den engelske kanal fire gange\nNæste indlæg Hvad spiser franske kvinder, og hvorfor er de så tynde?